Document ID: 31996L0029

Direktiva Sveta 96/29/EURATOM
z dne 13. maja 1996
o določitvi temeljnih varnostnih standardov za varstvo zdravja delavcev in prebivalstva pred nevarnostmi zaradi ionizirajočega sevanja
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti za atomsko energijo in zlasti členov 31 in 32 Pogodbe,
ob upoštevanju predloga Komisije, oblikovanega na podlagi mnenja skupine oseb, ki jih je Znanstveni in tehnični odbor izbral med znanstvenimi izvedenci držav članic,
ob upoštevanju mnenja Evropskega parlamenta [1],
ob upoštevanju Ekonomsko-socialnega odbora [2],
ker člen 2(b) Pogodbe predpisuje določitev enotnih temeljnih varnostnih standardov za varstvo zdravja delavcev in prebivalstva;
ker člen 30 Pogodbe določa "temeljne standarde" za varstvo zdravja delavcev in prebivalstva pred nevarnostmi zaradi izpostavljenosti ionizirajočemu sevanju, kakršne so:
(a) najvišje dovoljene doze, ki še zagotavljajo ustrezno varnost;
(b) najvišje dovoljene ravni izpostavljenosti in kontaminacije;
(c) temeljna načela, ki urejajo zdravstveni nadzor delavcev;
ker člen 33 Pogodbe zahteva od vsake države članice, da z zakoni in drugimi predpisi zagotovi pogoje za doseganje skladnosti z uveljavljenimi temeljnimi standardi in sprejme potrebne ukrepe v zvezi s poučevanjem, izobraževanjem in poklicnim usposabljanjem;
ker je Skupnost zato, da bi opravila svojo nalogo, prvič določila temeljne standarde že leta 1959 v skladu s členom 218 Pogodbe z direktivami z dne 2. februarja 1959, ki določajo temeljne standarde za varstvo zdravja delavcev in prebivalstva pred nevarnostmi zaradi ionizirajočega sevanja [3]; ker so bile direktive popravljene leta 1962 z Direktivo z dne 5. marca 1962 [4], leta 1966 z Direktivo 66/45/Euratom [5], leta 1976 z Direktivo 76/579/Euratom [6], leta 1979 z Direktivo 79/343/Euratom [7], leta 1980 z Direktivo 80/836/Euratom [8] in leta 1984 z Direktivo 84/467/Euratom [9];
ker so bile direktive o temeljnih standardih dopolnjene z Direktivo Sveta 84/466/Euratom z dne 3. septembra 1984 o določitvi temeljnih ukrepov za varstvo pred sevanjem za osebe, ki opravljajo zdravniške preglede ali se zdravijo [10]; z Odločbo Sveta 87/600/Euratom z dne 14. decembra 1987 o dogovorih Skupnosti o zgodnji izmenjavi informacij v primeru izrednega radiološkega dogodka [11]; z Uredbo Sveta (Euratom) št. 3954/87 z dne 22. decembra 1987 o določitvi največjih dopustnih ravniradioaktivne kontaminacije za živila in krmila po jedrski nesreči ali v katerem koli drugem primeru izrednega radiološkega dogodka [12]; z Direktivo Sveta 89/618/Euratom z dne 27. novembra 1989 o obveščanju splošne javnosti o ukrepih za varstvo zdravja, ki jih je treba uvesti, in o korakih, ki jih je treba storiti v primeru izrednega radiološkega dogodka [13]; z Direktivo Sveta 90/641/Euratom z dne 4. decembra 1990 o operativni zaščiti zunanjih delavcev, ki so izpostavljeni tveganjem zaradi ionizirajočega sevanja med svojimi aktivnostmi na kontroliranem območju [14]; z Direktivo Sveta 92/3/Euratom z dne 3. februarja 1992 o nadzoru in kontroli pošiljk radioaktivnih odpadkov med državami članicami ter v Skupnost in iz nje [15]; in z Uredbo Sveta (Euratom) št. 1493/93 z dne 8. junija 1993 o pošiljkah radioaktivnih snovi med državami članicami [16];
ker razvoj znanstvenega znanja glede varstva pred sevanjem, kakor to navaja zlasti Priporočilo št. 60 Mednarodne komisije za radiološko varstvo, omogoča revizijo temeljnih standardov in njihovo določitev v novih pravnih instrumentih;
ker so temeljni standardi posebnega pomena za tveganja zaradi ionizirajočega sevanja glede na druge direktive, ki se ukvarjajo z drugimi vrstami tveganja, in je pomembna njihova enotna uporaba znotraj Skupnosti;
ker je v okviru temeljnih standardov zaželeno upoštevati dejavnosti ali delovne aktivnosti, ki lahko povzročajo znatno povečanje izpostavljenosti delavcev in posameznikov iz prebivalstva, katerih ni mogoče zanemariti s stališča varstva pred sevanjem zaradi ionizirajočega sevanja iz umetnih ali naravnih virov sevanja, pa tudi ustrezno varstvo ob intervenciji;
ker se od držav članic zahteva, da za določene dejavnosti, ki vključujejo nevarnosti zaradi ionizirajočega sevanja, vzpostavijo sistem prijavljanja in poprejšnjih dovoljenj ali pa nekatere dejavnosti prepovedo;
ker bi moral sistem varstva pred sevanji za dejavnosti še naprej temeljiti na načelih upravičenosti izpostavljenosti, optimizaciji varstva in omejitvi doz; ker morajo biti omejitve doz določene, tako da se upošteva posebni položaj različnih skupin izpostavljenih oseb, kakršne so delavci, praktikanti, študentje in javnost;
ker operativna zaščita izpostavljenih delavcev, praktikantov in študentov zahteva izvajanje ukrepov na delovnem mestu; ker morajo ti ukrepi vključevati poprejšnjo oceno nevarnosti, razvrstitev delovnih mest in delavcev, nadzor sevanja na delovnih mestih in nadzor delovnih pogojev ter zdravstveni nadzor;
ker bi morali od držav članic zahtevati, da identificirajo delovne aktivnosti, ki vključujejo znatno povišane ravni izpostavljenosti delavcev ali posameznikov iz prebivalstva naravnim virom sevanja, ki jih ni mogoče zanemariti s stališča varstva pred sevanjem; ker bi morale države članice izvesti ustrezne varstvene ukrepe v zvezi z delovnimi aktivnostmi, za katere je ugotovljeno, da jih potrebujejo;
ker operativna zaščita prebivalstva v normalnih razmerah zahteva od držav članic, da vzpostavijo inšpekcijski sistem za nadzor varstva prebivalstva pred sevanjem in preverjanje skladnosti s temeljnimi standardi;
ker bi morale biti države članice pripravljene na potencialni radiološki izredni dogodek na svojem ozemlju in bi morale sodelovati z drugimi državami članicami in s tretjimi državami, da bi olajšale pripravljenost in obvladovanje takšnih razmer;
ker bi morale biti direktive o temeljnih standardih, ki so bile nazadnje revidirane z Direktivo 84/467/Euratom, razveljavljene od datuma, ko postane veljavna ta direktiva,
SPREJEL NASLEDNJO DIREKTIVO:
NASLOV I
OPREDELITEV POJMOV
Člen 1
V tej direktivi imajo izrazi naslednji pomen.
Absorbirana doza (D): energija, absorbirana na enoto mase
+++++ TIFF +++++
pri čemer:
+++++ TIFF +++++
- je d⋷ povprečna energija, ki jo ionizirajoče sevanje preda snovi v nekem prostorninskem elementu,
- dm je masa snovi tega prostorninskega elementa.
V tej direktivi absorbirana doza pomeni povprečno dozo na tkivo ali organ. Enota za absorbirano dozo je grej.
Pospeševalnik: naprava ali objekt, v katerem pospešujejo delce, ki oddajajo ionizirajoče sevanje z energijo, večjo od 1 megaelektronskega volta (MeV).
Nezgodna izpostavljenost: izpostavljenost posameznikov kot posledica nesreče. Ne vključuje interventne izpostavljenosti .
Aktivacija: postopek, pri katerem se stabilni nuklid spremeni v radionuklid z obsevanjem materiala, v katerem je, z delci ali visoko energijskimi gama žarki.
Aktivnost (A): aktivnost, A, za neko količino radionuklida v danem energijskem stanju v danem trenutku je definirana kot kvocient dN in dt, kjer je dN pričakovana vrednost števila spontanih jedrskih transformacij iz tega energijskega stanja v časovnem intervalu dt:
A =
dNdt
Enota za aktivnost je bekerel.
Praktikant: oseba, ki se usposablja ali uči v okviru podjetja za opravljanje posebnih strokovnih opravil.
Pooblaščena služba za dozimetrijo: služba, odgovorna za umerjanje, odčitavanje ali interpretacijo posameznih merilnih naprav, ali za merjenje radioaktivnosti v človekovem telesu ali v bioloških vzorcih, ali za oceno doz, in katere delovanje v tem smislu odobrijo pristojni organi.
Pooblaščeni zdravnik: zdravnik, ki je odgovoren za zdravstveni nadzor delavcev kategorije A, kakor to določa člen 21, čigar usposobljenost v tem smislu priznavajo pristojni organi.
Pooblaščene zdravstvene službe medicine dela: služba ali službe, ki jim je lahko naloženo varstvo pred sevanjem izpostavljenih delavcev in/ali zdravstveni nadzor delavcev kategorije A. Njeno usposobljenost v tem smislu priznavajo pristojni organi.
Umetni viri: viri sevanja, ki niso naravni.
Dovoljenje: pisno dovoljenje, ki ga podeli pristojni organ na prošnjo ali z nacionalno zakonodajo, za opravljanje dejavnosti ali kakršne koli druge aktivnosti v okviru te direktive.
Bekerel (Bq): posebno ime za enoto aktivnosti. En bekerel je enak enemu razpadu na sekundo:
1 Bq = 1 s
- 1
Nivoji za odpravo nadzora: vrednosti, ki jih določijo pristojni nacionalni organi in so izražene s koncentracijo aktivnosti in/ali skupno aktivnostjo, pri kateri ali pod katero so radioaktivne snovi ali materiali, ki vsebujejo radioaktivne snovi, izvirajoče iz katere koli dejavnosti, za katero se zahteva poročanje ali odobritev, so lahko izvzete iz zahtev te direktive.
Predvidena efektivna doza (E(τ)): vsota predvidenih ekvivalentnih doz na organ ali tkivo (HT(τ)), ki so posledica vnosa, vsaka pomnožena z ustreznim tkivnim utežnim faktorjem wT. Določena je z:
E
= ∑
w
H
Tτ
Pri določanju E(τ) je τ dan s številom let, v katerih računamo integriranje. Enota za predvideno ekvivalentno dozo je sivert.
Predvidena ekvivalentna doza (HT(τ)): časovni integral po času (t) hitrosti ekvivalentne doze na tkivo ali organ T, ki jo bo prejel posameznik zaradi vnosa.
+++++ TIFF +++++
Za vnos v času t0, pri čemer je:
+++++ TIFF +++++
- ustrezna hitrost ekvivalentne doze na organ ali tkivo T v času t,
- τ je čas, za katerega je bila izvedena integracija.
Pri določanju HT(τ) je τ dan v letih. Kadar τ ni dan, se računa obdobje 50 let za odrasle in 70 let za otroke. Enota za predvideno ekvivalentno dozo je sivert.
Pristojni organi: katerikoli organ, ki ga določi država članica.
Kontrolirano območje: območje, za katero veljajo posebni predpisi za varstvo pred ionizirajočim sevanjem ali za preprečevanje širjenja radioaktivne kontaminacije in do katerega je dostop kontroliran.
Odlaganje: namestitev odpadkov na odlagališče ali na neko lokacijo, brez namena, da bi jih vrnili. Odlaganje prav tako zajema tudi odobreno neposredno izpuščanje odpadkov v okolje, s poznejšo razredčitvijo.
Dozna ograda: omejitev morebitnih prihodnjih doz za posameznike za določeni vir, uporablja se na stopnji načrtovanja varstva pred sevanjem ob upoštevanju načela optimizacije.
Meje doz: največje referenčne vrednosti, določene v naslovu IV za doze, ki jih prejemajo delavci, praktikanti in študentje ter posamezniki iz prebivalstva zaradi izpostavljenosti ionizirajočemu sevanju, ki ga obravnava ta direktiva in velja za vsoto ustreznih doz zaradi zunanjih izpostavljenosti v določenem času in 50-letne predvidene doze (do starosti 70 let za otroke) zaradi vnosov v istem obdobju.
Efektivna doza (E): vsota uteženih ekvivalentnih dozna vsa tkiva in organe telesa, ki so posebej določeni v Prilogi II, prejetih zaradi notranjega in zunanjega obsevanja. Določena je z izrazom:
E = ∑
w
H
= ∑
w
∑
w
D
T,R
pri čemer je:
- DT, R absorbirana doza, porazdeljena po tkivu ali organu T, zaradi sevanja R,
- wR utežni faktor sevanja in
- wT tkivni utežni faktor za tkivo ali organ T.
Ustrezne vrednosti wT in wR so navedene v Prilogi II. Enota za efektivno dozo je sivert.
Izpostavljenost v primeru izrednega dogodka: izpostavljenost posameznikov pri izvajanju ali dajanju hitre potrebne pomoči ogroženim posameznikom, preprečevanju izpostavljenosti velikega števila ljudi ali ohranitvi dragocenih objektov ali predmetov, pri čemer lahko pride do preseganja doznih omejitev za poklicno izpostavljene delavce. Izpostavljenost v primeru izrednega dogodka se nanaša samo na prostovoljce.
Ekvivalentna doza (HT): absorbirana doza na tkivo ali organ T, utežena za vrsto in kakovost sevanja R. Dana je z:
H
= w
D
T, R
kjer je:
- DT, R absorbirana doza porazdeljena po tkivu ali organu T, zaradi sevanja R,
- wR je utežni faktor sevanja.
Kadar je sevalno polje sestavljeno iz vrst sevanja in energij z različnimi vrednostmi wR, je skupna ekvivalentna doza, HT, dana z:
H
= ∑
w
D
T, R
Ustrezne vrednosti wR so navedene v Prilogi II. Enota za ekvivalentno dozo je sivert.
Izpostavljeni delavci: osebe, zasebniki ali tisti, ki delajo za delodajalca, izpostavljene zaradi dela v dejavnostih, ki jih obsega ta direktiva in za katere je verjetno, da bo izpostavljenost presegla eno ali drugo raven doz , ki so enake mejam doz za prebivalstvo.
Izpostavljenost: proces izpostavljenosti ionizirajočemu sevanju.
Grej (Gy): posebno ime za enoto absorbirane doze. En grej je enak enemu džulu na kilogram:
1 Gy = 1 J kg
- 1
Škoda za zdravje: ocena tveganja za zmanjšanje dolžine in kakovosti življenja, ki se pokaže pri prebivalstvu po izpostavljenosti ionizirajočemu sevanju. To vključuje škodo zaradi somatskih učinkov, raka in resnih poškodb genov.
Vnos: aktivnosti radionuklidov, ki vstopajo v telo iz zunanjega okolja.
Intervencija: človekova aktivnost, ki prepreči ali zmanjša izpostavljenost posameznikov sevanju iz virov, ki niso del dejavnosti ali niso pod nadzorom, z delovanjem na vire, prenosne poti in same posameznike.
Intervencijski nivo: vrednost izogibne ekvivalentne doze, izogibne efektivne doze ali izpeljana vrednost, pri kateri bi bilo treba razmisliti o intervencijskih ukrepih. Izogibna doza ali izpeljana vrednost je samo tista, ki je povezana s prenosno potjo izpostavljenosti, za katero se uporablja intervencijski ukrep.
Ionizirajoče sevanje: prenos energije v obliki delcev ali elektromagnetnih valov valovne dolžine 100 nanometrov ali manj ali frekvence 3 x 1015 hercev ali več, ki je sposobna proizvajati ione direktno ali indirektno.
Posamezniki iz prebivalstva: posamezniki v populaciji, razen izpostavljenih delavcev, praktikantov in študentov med njihovim delovnim časom in posameznikov pri izpostavljenostih, navedenih v členu 6(4)(a), (b) in (c).
Naravni viri sevanja: viri ionizirajočega sevanja naravnega zemeljskega ali kozmičnega izvora.
Potencialna izpostavljenost: izpostavljenost, za katero ne moremo z gotovostjo trditi, da bo do nje prišlo, obstaja pa verjetnost, da bo nastopila, in jo je mogoče vnaprej oceniti.
Dejavnost: človekova aktivnost, ki lahko poveča izpostavljenost posameznikov sevanju iz umetnih virov ali iz naravnih virov sevanja, pri kateri predelujejo naravne radionuklide zaradi njihovih radioaktivnih, cepljivih ali oplodnih lastnosti, razen interventne izpostavljenosti ob izrednem radiološkem dogodku.
Strokovni izvedenci: osebe, ki imajo potrebno znanje in so usposobljene za izvajanje fizikalnih, tehničnih in radiokemijskih testov, ki omogočajo ocenjevanje doz, in dajejo nasvete, da bi zagotovile učinkovito varstvo posameznikov in pravilno delovanje zaščitne opreme, in katerih sposobnost delovanja kot strokovni izvedenci priznavajo pristojni upravni organi. Strokovnim izvedencem se lahko podeli tehnična odgovornost za naloge varstva delavcev in posameznikov iz prebivalstva pred sevanji.
Radioaktivna kontaminacija: kontaminacija kakršnega koli materiala, površine ali okolja ali posameznika z radioaktivnimi snovmi. Pri človekovem telesu kot posebnem primeru radioaktivna kontaminacija vključuje zunanjo kontaminacijo kože in akor notranjo kontaminacijo, ne glede na pot vnosa.
Radioaktivna snov: vsaka snov, ki vsebuje enega ali več radionuklidov, katerih aktivnosti ali koncentracije ne moremo zanemariti s stališča varstva pred sevanji.
Radiološki izredni dogodek: stanje, ki zahteva takojšnje ukrepanje za zaščito delavcev, posameznikov iz prebivalstva ali prebivalstva bodisi delno ali v celoti.
Referenčna skupina prebivalstva: skupina, posameznikov, katerih izpostavljenost viru je razmeroma enakomerna in tipičnih posameznikov iz prebivalstva, ki so bolj izpostavljeni določenemu viru.
Prijavljanje: zahteva po predložitvi dokumenta pristojnemu upravnemu organu, s katerim ga obvestimo, o svoji nameri opravljati dejavnost ali kakršno koli drugo aktivnost v okviru te direktive.
Zaprti vir: vir, katerega zgradba je taka, da pri normalnih pogojih uporabe preprečuje kakršno koli razpršitev radioaktivnih snovi v okolje.
Sivert: posebno ime za enoto ekvivalentne ali efektivne doze. En sivert je enak enemu džulu na kilogram:
1 Sv = 1 J kg
- 1
Vir: naprava, radioaktivna snov ali objekt, ki lahko oddaja ionizirajoče sevanje ali radioaktivne snovi.
Nadzorovano območje: območje, ki je ustrezno nadzorovano, z namenom varstva pred ionizirajočim sevanjem.
Podjetje, delodajalec: kakršna koli fizična ali pravna oseba, ki opravlja dejavnosti ali delovne aktivnosti, navedene v členu 2 te direktive in je po nacionalnem pravu zakonsko odgovorna za takšne dejavnosti ali delovne aktivnosti.
NASLOV II
PODROČJE UPORABE
Člen 2
1. Ta direktiva velja za vse dejavnosti, ki obsegajo tveganjazaradi ionizirajočega sevanja, iz umetnega vira ali iz naravnega vira sevanja v primerih kjer se ali se je naravne radionuklide predelovalo z ozirom na njihove radioaktivne, cepljive ali oplodne lastnosti, zlasti:
(a) pridobivanje, predelava, rokovanje, uporaba, skladiščenje, prevoz, uvoz v Skupnost ali izvoz iz nje in odlaganje radioaktivnih snovi;
(b) delovanje vsakršne električne opreme, ki oddaja ionizirajoče sevanje in vsebuje sestavne dele, ki delujejo pri napetosti nad 5 kV;
(c) kakršna koli druga dejavnost, ki jo določi država članica.
2. V skladu s naslovom VII velja tudi za delovne aktivnosti, ki jih ne obsega prvi odstavek, ki pa vključujejo prisotnost naravnih virov sevanja in vodijo k pomembnemu povečanju izpostavljenosti delavcev ali posameznikov iz prebivalstva, in ki jih ni mogoče zanemariti s stališča varstva pred sevanji.
3. V skladu z naslovom IX velja tudi za vsakršno intervencijo v primerih izrednega radiološkega dogodka ali v primerih trajne izpostavljenosti, ki izvira iz dolgotrajnih posledic izrednih radioloških dogodkov ali iz preteklih ali starih dejavnosti oziroma delovnih aktivnosti.
4. Ta direktiva se ne uporablja za izpostavljenost radonu v bivalnih prostorih ali za naravne ravni sevanja, kot npr. za radionuklide, ki jih vsebuje človekovo telo, za kozmično sevanje na površini zemlje ali na izpostavljenost radionuklidom, ki so v nedotaknjeni zemeljski skorji.
NASLOV III
PRIJAVLJANJE IN DOVOLJENJA ZA DEJAVNOSTI
Člen 3
Prijavljanje
1. Vsaka država članica zahteva, da se izvajanje dejavnosti, navedenih v členu 2(1) razen tistih, ki jih določa ta člen, prijavi.
2. Prijaviti ni treba dejavnosti, ki vključujejo naslednje:
(a) radioaktivne snovi, pri katerih aktivnosti v celoti ne presegajo izvzetih vrednosti, določenih v stolpcu 2 Tabele A Priloge I ali, v izjemnih primerih v posameznih državah članicah, drugačne vrednosti, ki so odobrene s strani pristojnih upravnih organov , ki pa vendarle izpolnjujejo osnovna splošna merila, določena v Prilogi I; ali
(b) radioaktivne snovi, pri katerih masne specifične aktivnosti ne presega izvzetih vrednosti, določenih v stolpcu 3 Tabele A Priloge I ali, v izjemnih okoliščinah v posameznih državah članicah, drugačne vrednosti, odobrene s strani pristojnih upravnih organov, ki še vedno izpolnjujejo osnovna splošna merila, določena v Prilogi I; ali
(c) aparati, ki vsebujejo radioaktivne snovi, ki presegajo aktivnosti ali koncentracijske vrednosti, ki so podrobno določene v pododstavkih (a) ali (b), pod pogojem,:
(i) da je tipa, ki je odobren s strani pristojnega upravnega organa države članice; in
(ii) da je izdelana v obliki zaprtega vira; in
(iii) da pri normalnih obratovalnih pogojih ne povzroča hitrosti doz, ki presegajo 1 μ Sv h- 1 na razdalji 0,1 m od kakršne koli dosegljive površine naprave; in
(iv) so pogoji za odlaganje določeni s strani pristojnih upravnih organov; ali
(d) delovanje kakršnega koli električnega aparata, za katere velja ta direktiva, razen tistih, ki so navedene v pododstavku (e), pod pogojem,:
(i) da je tipa, ki je odobren s strani pristojnih upravnih organov države članice; in
(ii) da pri normalnih pogojih delovanja ne povzročajo hitrosti doz, ki presegajo 1 μ Sv- 1 na razdalji 0,1 m od katere koli dosegljive površine aparata; ali
(e) delovanje kakršne koli cevi s katodnimi žarki, predvidene za prikazovanje vidnih slik, ali druge električne naprave, ki deluje pri napetosti, ki ne presega 30 kV, pod pogojem, da pri normalnih pogojih delovanja ne povzroča hitrosti doz, ki presegajo 1 μSv h- 1 na razdalji 0,1 m od katere koli dosegljive površine naprave; ali
(f) materiali, kontaminirani z radioaktivnimi snovmi, ki so posledice dovoljenih izpustov, za katere so pristojni upravni organi izjavili, da niso predmet nadaljnjega nadzora.
Člen 4
Dovoljenje
1. Razen v primerih ki jih določa ta člen, vsaka država članica zahteva predhodno dovoljenje za naslednje dejavnosti:
(a) delovanje in razgradnjo kakršnega koli aparata ali objekta v jedrskem gorivnem krogu ter izkoriščanje in zaprtje rudnikov urana;
(b) namerno dodajanje radioaktivnih snovi pri proizvodnji in izdelovanju zdravil in uvoz ali izvoz takšnega blaga;
(c) namerno dodajanje radioaktivnih snovi pri proizvodnji in izdelovanju predmetov splošne rabe in uvoz ali izvoz takšnega blaga;
(d) namerno dajanje radioaktivnih snovi osebam oziroma živalim za namene medicinskega, oziroma veterinarskega pregleda, zdravljenja ali raziskav, če to vpliva na izpostavljenost ljudi;
(e) uporabo rentgenskih aparatov ali radioaktivnih virov za industrijsko radiografijo ali izdelavo, obdelavo in predelavo izdelkov ali raziskave ali obsevanje oseb pri zdravstvenih postopkih, in uporabo pospeševalnikov razen elektronskih mikroskopov;
2. Predhodno dovoljenje se lahko zahteva za druge dejavnosti, ki niso navedene v odstavku 1.
3. Države članice lahko določijo, da za določeno dejavnost dovoljenje ni potrebno:
(a) kadar gre za dejavnosti, ki so opisane v točkah (a), (c) in (e) prvega odstavka in so izvzete iz zahteve po prijavljanju; ali
(b) v primerih, kjer omejeno tveganje za izpostavljenost ljudi ne zahteva pregleda posameznih primerov opravljanja dejavnosti v skladu s pogoji, določenimi v nacionalni zakonodaji.
Člen 5
Dovoljenje in odprava nadzora nad odlaganjem, recikliranjem ali ponovno uporabo
1. Predhodno dovoljenje je potrebno za odlaganje, recikliranje ali ponovno uporabo radioaktivnih snovi ali materialov, ki vsebujejo radioaktivne snovi, in izvirajo iz dejavnosti, za katere se zahteva prijavljanje ali dovoljenje.
2. Vendar pa se lahko odlaganje, recikliranje in ponovno uporabo takšnih snovi ali materialov izvzame iz zahtev te direktive pod pogojem, da so v skladu z nivoji za odpravo nadzora, ki jih določijo pristojni nacionalni organi. Ti nivoji za odpravo nadzora morajo upoštevati osnovna merila, uporabljena v Prilogi I in morajo upoštevati vse ostale tehnične smernice, ki jih zagotovi Skupnost.
NASLOV IV
UPRAVIČENOST, OPTIMIZACIJA IN MEJE DOZ ZA DEJAVNOSTI
POGLAVJE I
SPLOŠNA NAČELA
Člen 6
1. Države članice zagotovijo predhodno upravičenost vseh novih vrst ali načinov dejavnosti, ki povzročajo izpostavljenost ionizirajočim sevanjem, pred začetkom opravljanja ali pred prvo odobritvijo, glede na gospodarske, družbene ali druge koristi v primerjavi s škodo za zdravje, ki jo lahko takšna dejavnost povzroči.
2. Obstoječe razrede ali vrste dejavnosti, ki povzročajo izpostavljenost sevanju je potrebno ponovno upravičiti, kadarkoli se pojavijo novi in pomembni dokazi o njihovi učinkovitosti ali posledicah.
3. Poleg tega vsaka država članica zagotovi:
(a) da so vse izpostavljenosti vzdrževane na kar se da nizki, razumno dosegljivi ravni, upoštevajoč pri tem gospodarske in družbene dejavnike;
(b) da, brez vpliva na člen 12, vsota doz iz vseh ustreznih dejavnosti ne presega doznih mej za izpostavljenost delavcev, praktikantov in študentov ter posameznikov iz prebivalstva, določenih v tem delu.
4. Načelo, določeno v odstavku 3(a) velja za vse izpostavljenosti ionizirajočemu sevanju, ki izvirajo iz dejavnosti, navedenih v členu 2(1). Načelo, določeno v odstavku 3(b) ne velja za nobeno od naslednjih izpostavljenosti:
(a) izpostavljenost posameznikov, med svojim zdravniškim pregledom ali v času zdravljenja;
(b) izpostavljenost posameznikov sevanju, ki zavestno in prostovoljno pomagajo pri negi in skrbi za udobje bolnika medzdravstvenim pregledom ali zdravljenjem;
(c) izpostavljenost prostovoljcev, ki sodelujejo pri medicinskih in biomedicinskih raziskavah.
5. Države članice ne dovolijo niti namernega dodajanja radioaktivnih snovi pri pridobivanju živil, igrač, osebnega nakita in kozmetike, niti uvoza ali izvoza takšnega blaga.
Člen 7
Dozne ograde
1. Pri optimizaciji varstva pred sevanji je po potrebi treba uporabiti dozne ograde, ki veljajo za posameznika.
2. Smernice ki jih določijo posamezne države članice o ustreznih postopkih, ki jih uporabimo za posameznike, ki so izpostavljeni v skladu s členom 6(4)(b) in (c), lahko vključujejo dozne ograde.
POGLAVJE II
OMEJITVE DOZ
Člen 8
Starostne meje za izpostavljene delavce
Ob upoštevanju člena 11(2) se osebam pod 18 let starosti ne sme dodeliti nobenega dela, zaradi katerega bi postali izpostavljeni delavci.
Člen 9
Meje doz za izpostavljene delavce
1. Meja za efektivno dozo za izpostavljene delavce je 100 milisivertov ("mSv") v zaporednem petletnem obdobju, pod pogojem, da je največja efektivna doza 50 mSv v katerem koli posameznem letu. Države članice lahko določijo letno mejo.
2. Brez vpliva na odstavek 1:
(a) meja za ekvivalentno dozo na očesno lečo je 150 mSv na leto;
(b) meja za ekvivalentno dozo na kožo je 500 mSv na leto. Ta meja se nanaša na katero koli področje površine 1 cm2, ne glede na to, kateri del telesa je izpostavljen;
(c) meja za ekvivalentno dozo na roke, podlahti, noge in gležnje je 500 mSv na leto.
Člen 10
Posebno varstvo med nosečnostjo in dojenjem
1. Takoj, ko noseča ženska obvesti delodajalca, v skladu z nacionalno zakonodajo in/ali nacionalno prakso, o svojem stanju, mora biti varstvo nerojenega otroka primerljivo z varstvom posameznikov iz prebivalstva. Pogoji dela za nosečnico morajo biti taki, da bo ekvivalentna doza nerojenega otroka tako nizka kot je to razumno mogoče doseči, in da bo malo verjetno, da bo ta doza presegla 1 mSv vsaj v preostalem obdobju nosečnosti.
2. Takoj ko doječa ženska obvesti svojega delodajalca o svojem stanju, ne sme opravljati del, ki vključujejo znatno tveganje za radioaktivno kontaminacijo telesa.
Člen 11
Meje doz za praktikante in študente
1. Meje doz za praktikante, stare 18 let ali več in študente, stare 18 let ali več, ki morajo v času svojega študija uporabljati vire, so iste kot meje doz za izpostavljene delavce, ki jih določa člen 9.
2. Meja efektivne doze za praktikante, stare med 16 in 18 let in za študente, stare med 16 in 18 let, ki morajo med svojim študijem uporabljati vire, je 6 mSv na leto.
Brez vpliva na to mejo doze:
(a) meja za ekvivalentno dozo na očesno lečo je 50 mSv na leto;
(b) meja za ekvivalentno dozo na kožo je 150 mSv na leto. Ta meja se nanaša na katero koli področje površine 1cm2, ne glede na to, kateri del telesa je izpostavljen;
(c) meja za ekvivalentno dozo na roke, podlahti, noge in gležnje je 150 mSv na leto.
3. Meje doz za praktikante in študente, za katere ne veljajo določila iz prvega in drugega odstavka, so enake kot meje doz za posameznike iz prebivalstva, ki jih določa člen 13.
Člen 12
Posebej dovoljene izpostavljenosti
1. V izjemnih primerih, ki ne vključujejo radioloških izrednih dogodkov in jih je potrebno obravnavati posamično, lahko pristojni upravni organi dovolijo delavcem načrtovane izpostavljenosti sevanju, ki presegajo mejne vrednosti iz člena 9, če gre za specifične naloge, ki to zahtevajo. Za takšne primere izpostavljenosti velja, da so časovno omejeni, da potekajo na določenih omejenih delovnih območjih in da niso presežene največje ravni izpostavljenosti, ki jih za tak poseben primer določijo pristojni upravni organi. Upoštevati je treba naslednje pogoje:
(a) samo delavci kategorije A, ki so definirani v členu 21, lahko dobijo dovoljenje za posebej dovoljene izpostavljenosti;
(b) praktikante, študente, nosečnice in doječe ženske, za katere je verjetno, da bi se telesno kontaminirali, se mora izključiti iz takšnih izpostavljenosti;
(c) delodajalec mora vnaprej skrbno upravičiti takšne izpostavljenosti in se o njih temeljito pogovoriti s prostovoljnimi delavci, njihovimi predstavniki, pooblaščenim zdravnikom, pooblaščenimi zdravstvenimi službami medicine dela ali strokovnim izvedencem;
(d) ustrezne delavce se mora vnaprej obvestiti o vključenih tveganjih in zaščitnih ukrepih katere je treba izvajati med nalogo;
(e) vse doze v zvezi s takšnimi izpostavljenostmi je treba ločeno zabeležiti v zdravstvenem kartonu, na katerega se nanaša člen 34 in v osebnem kartonu, na katerega se nanaša člen 28.
2. Preseganje doznih mej zaradi posebej dovoljenih izpostavljenosti ne sme predstavljati delodajalcu zadostnega razloga, za izključitev delavca iz njegovega običajnega delovnega mesta, ali njegovo premestitev na drugo delovno mesto, brez soglasja delavca.
Člen 13
Meje doz za posameznike iz prebivalstva
1. Brez vpliva na člen 14 so meje doz za posameznike iz prebivalstva take kot je to določeno v odstavkih 2 in 3.
2. Meja za efektivno dozo je 1 mSv na leto. Ne glede na to pa je v izjemnih primerih v posameznem letu lahko dovoljena višja efektivna doza pod pogojem, da povprečje petih zaporednih let ne presega 1 mSv na leto.
3. Brez vpliva na odstavek 2:
(a) meja za ekvivalentno dozo na očesno lečo je 15 mSv na leto;
(b) meja za ekvivalentno dozo na kožo je 50 mSv na leto. Ta meja se nanaša na katero koli področje površine 1cm 2, ne glede na to, kateri del telesa je izpostavljen.
Člen 14
Izpostavljenost prebivalstva kot celote
Vsaka država članica sprejme ukrepe za zagotovitev kar najnižje razumno dosegljive izpostavljenosti prebivalstva kot celote zaradi dejavnosti, ob upoštevanju gospodarskih in družbenih dejavnikov.
Skupno vsoto vseh takšnih izpostavljenosti je treba redno ocenjevati.
NASLOV V
OCENA EFEKTIVNE DOZE
Člen 15
Za oceno efektivnih in ekvivalentnih doz se morajo uporabiti vrednosti in razmerja iz tega naslova. Pristojni organi lahko odobrijo uporabo enakovrednih metod.
Člen 16
Brez vpliva na člen 15:
(a) za oceno ustreznih efektivnih in ekvivalentnih doz zunanjega sevanja se morajo uporabiti vrednosti in razmerja, podana v Prilogi II;
(b) za oceno efektivnih doz notranjega obseva od radionuklidov ali od mešanice radionuklidov, se lahko uporabi vrednosti in razmerja, podana v Prilogah II in III.
NASLOV VI
TEMELJNA NAČELA, KI UREJAJO OPERATIVNO ZAŠČITO IZPOSTAVLJENIH DELAVCEV, PRAKTIKANTOV IN ŠTUDENTOV ZA DEJAVNOSTI
Člen 17
Operativna zaščita izpostavljenih delavcev temelji zlasti na naslednjih načelih:
(a) predhodna ocena narave in velikosti radiološkega tveganja za izpostavljene delavce in izvajanje optimizacije varstva pred sevanjem v vseh delovnih pogojih;
(b) razvrstitev delovnih mest na različna območja, kjer je to primerno, glede na oceno pričakovanih letnih doz ter verjetnost in velikost potencialnih izpostavljenosti;
(c) razvrstitev delavcev v različne kategorije;
(d) izvajanje nadzornih ukrepov, meritve in oceno izpostavljenosti na delovnih mestih na različnih področjih in delovnih pogojih, vključno z osebno dozimetrijo;
(e) zdravstveni nadzor.
POGLAVJE I
UKREPI ZA OMEJEVANJE IZPOSTAVLJENOSTI
Oddelek 1
Razvrstitev in označitev področij
Člen 18
Ureditev delovnih mest
1. Za namene varstva pred sevanji mora biti urejeno vse potrebno kar zadeva delovna mesta, na katerih je možna izpostavljenost ionizirajočemu sevanju, ki presega 1/10 mejnih vrednosti ekvivalentnih doz za očesne leče, kožo in okončine, določenih v členu 9(2). Takšne ureditve morajo ustrezati naravi objektov in virov ter velikost in naravo tveganj. Obseg varstvenih ukrepov in nadzor sevanja, kakor tudi njihova vrsta in kakovost, morajo ustrezati tveganjem pri delu, ki vključuje izpostavljenost ionizirajočemu sevanju.
2. Razlikovati se mora med kontroliranimi in nadzorovanimi območji.
3. Pristojni upravni organi določijo smernice za razvrstitev na kontrolirana in nadzorovana območja, ki ustreza danim okoliščinam.
4. Delodajalec mora stalno pregledovati delovne pogoje na kontroliranih in nadzorovanih območjih.
Člen 19
Zahteve za kontrolirana območja
1. Najmanjše zahteve za kontrolirana območja so:
(a) kontrolirano območje mora biti označeno, dostop do njega pa mora biti omejen na posameznike, ki so prejeli ustrezna navodila, in mora biti kontrolirano v skladu s pisnimi postopki, ki jih zagotovi podjetje. Kjerkoli obstaja znatno tveganje za razširjanje radioaktivne kontaminacije, je treba izvesti posebne ukrepe, vključno z dostopom in izhodom posameznikov in blaga;
(b) ob upoštevanju narave in obsega radioloških tveganj na kontroliranih območjih se radiološki nadzor delovnega okolja organizira v skladu z določili člena 24;
(c) predstaviti je treba oznake, ki označujejo vrsto območja, naravo vira in njihova pripadajoča tveganja;
(d) izdelati je treba delovna navodila, ki ustrezajo radiološkemu tveganju, ki je povezano z viri in njihovim delovanjem.
2. Za izvajanje teh dolžnosti je odgovorno podjetje po posvetovanju s pooblaščenimi zdravstvenimi službami medicine dela ali strokovnimi izvedenci.
Člen 20
Zahteve za nadzorovana območja
1. Zahteve za nadzorovana območja so:
(a) najmanj, upoštevanje narave in obsega radiološkega tveganja na nadzorovanem območju, radiološki nadzor delovnega okolja mora biti organiziran v skladu z določili člena 24,
(b) če je to primerno, se namestijo oznake, ki označujejo vrsto območja, naravo vira in njihova pripadajoča tveganja;
(c) če je to primerno, se izdelajo delovna navodila, ki ustrezajo radiološkemu tveganju, ki je povezano z viri in njihovim delovanjem.
2. Za izvajanje teh dolžnosti je odgovoren delodajalec po posvetovanju s strokovnimi izvedenci ali pooblaščenimi zdravstvenimi službami medicine dela.
Oddelek 2
Razvrstitev izpostavljenih delavcev, praktikantov in študentov
Člen 21
Kategorizacija izpostavljenih delavcev
Za namene spremljanja stanja in nadzora se razlikuje med dvema kategorijama izpostavljenih delavcev:
(a) kategorija A: izpostavljeni delavci, za katere je verjetno, da bodo prejeli efektivno dozo, večjo od 6 mSv na leto ali ekvivalentno dozo, večjo od 3/10 doznih mej za očesne leče, kožo in okončine, določenih v člena 9(2);
(b) kategorija B: izpostavljeni delavci, ki niso razvrščeni med izpostavljene delavce A kategorije.
Člen 22
Informiranje in usposabljanje
1. Države članice zahtevajo od delodajalca, da seznani izpostavljene delavce, praktikante in študente, ki morajo med študijem uporabljati vire:
(a) o tveganjih za zdravje, ki jih vključuje njihovo delo:
- o splošnih postopkih varstva pred sevanjem in varstvenih ukrepih, še posebej tistih, ki se nanašajo na obratovalne in delovne pogoje z ozirom na dejavnost na splošno, in vsako vrsto delovnega mesta ali dela, ki jim je lahko dodeljeno;
- o pomembnosti izpolnjevanja tehničnih, zdravstvenih in upravnih zahtev;
(b) pri ženskah o nujnosti zgodnje naznanitve nosečnosti, zaradi tveganja izpostavljenosti nerojenega otroka in tveganja kontaminiranja dojenega otroka v primeru radioaktivne kontaminacije telesa.
2. Države članice zahtevajo od delodajalca, da poskrbi za ustrezno usposabljanje izpostavljenih delavcev, praktikantov in študentov na področju varstva pred sevanjem.
Oddelek 3
Ocena in izvajanje ukrepov za varstvo izpostavljenih delavcev pred sevanjem
Člen 23
1. Delodajalec je odgovoren za oceno in izvajanje ukrepov za varstvo izpostavljenih delavcev pred sevanjem.
2. Države članice od delodajalca zahtevajo, da se posvetuje s strokovnimi izvedenci ali pooblaščenimi zdravstvenimi službami medicine dela o primernosti in potrebnosti zaščitnih sredstev in merilnih instrumentov in o preverjanju njihove brezhibnosti, zlasti:
(a) pred zaključnim podrobnejšim pregledom načrtov za obrate ali naprave s stališča varstva pred sevanji;
(b) ob začetku obratovanja novih ali spremenjenih virov s stališča varstva pred sevanjem;
(c) ob rednem preverjanju učinkovitosti zaščitne opreme in postopkov;
(d) ob rednem umerjanju merilnih inštrumentov, rednem pregledu njihove uporabnosti in pravilne uporabe.
POGLAVJE III
OCENA IZPOSTAVLJENOSTII
Oddelek 1
Nadzor sevanja na delovnem mestu
Člen 24
1. Radiološki nadzor delovnega okolja, iz členov 19(1)(b) in 20(1)(a) po potrebi obsega:
(a) meritve hitrosti doz zunanjega sevanja, pri čemer je navedena narava in kakovost tega sevanja;
(b) meritve specifične aktivnosti radionuklidov v zraku in površinske kontaminacije z radioaktivnimi snovmi, pri čemer je navedena njihova narava, fizikalna in kemijska oblika.
2. Rezultate teh meritev je treba zavesti, in če je potrebno uporabiti, za oceno doz posameznikov, kot to določa člen 25.
Oddelek 2
Osebna dozimetrija
Člen 25
Osebna dozimetrija - Splošno
1. Osebna dozimetrija mora biti sistematična za A kategorijo izpostavljenih delavcev. Temeljiti mora na posamičnih meritvah katere opravlja pooblaščena služba za dozimetrijo. V primerih, kjer obstaja verjetnost za znatno notranjo kontaminacijo delavcev A kategorije, je treba vzpostaviti ustrezen sistem za dozimetrijo; pristojni upravni organi lahko zagotovijo splošne smernice za identificiranje takšnih delavcev.
2. Dozimetrija delavcev kategorije B mora zadoščati vsaj za potrditev pravilnosti razvrstitve delavcev v kategorijo B. Države članice lahko zahtevajo osebno dozimetrijo tudi za delavce B kategorije, in če je to potrebno, posamezne meritve, katere opravi pooblaščena služba za dozimetrijo.
3. V primerih, ko posamične meritve prejetih doz niso mogoče ali so neustrezne, osebna dozimetrija temeji na oceni, ki temelji na osnovi rezultatov osebne dozimetrije drugih izpostavljenih delavcev ali iz rezultatov nadzora delovnega mesta ki ga določa člen 24.
Oddelek 3
Osebna dozimetrija v primeru nezgodne izpostavljenosti ali izpostavljenosti v primeru izrednega radiološkega dogodka
Člen 26
V primeru nezgodne izpostavljenosti je treba oceniti ustrezne doze in njihovo porazdelitev v telesu.
Člen 27
V primeru izrednega radiološkega dogodka je treba izvajati osebno dozimetrijo ali oceniti doze posameznikov glede na okoliščine.
Oddelek 4
Beleženje rezultatov in poročanje o njih
Člen 28
1. Zapis, ki vsebuje rezultate osebne dozimetrije, se izdela za vsakega izpostavljenega delavca kategorije A.
2. Za namene iz odstavka 1 se mora v času delovne dobe, ki vključuje poklicno izpostavljenost ionizirajočemu sevanju, in kasneje, dokler posameznik ne doseže starosti 75 let, v nobenem primeru pa ne manj kot 30 let po prenehanju dela, ki je vključevalo izpostavljenost ionizirajočemu sevanju, hraniti naslednje:
(a) zapis doz posameznikov, zapis izmerjenih ali ocenjenih izpostavljenosti, odvisno od primera, v skladu s členi 12, 25, 26 in 27;
(b) poročila o okoliščinah in izvedenih aktivnostih v primerih izpostavljenosti, navedenih v členih 26 in 27;
(c) rezultate radiološkega nadzora delovnega mesta, uporabljene za oceno doz posameznikov, kjer je to potrebno.
3. Izpostavljenost, na katero se nanašajo členi 12, 26 in 27 se morajo beležiti ločeno v zapisu doz iz odstavka 1.
Člen 29
1. Rezultati osebne dozimetrije, ki jih zahtevajo členi 25, 26 in 27, morajo biti:
(a) na razpolago pristojnim upravnim organom in delodajalcu;
(b) na razpolago delavcu v skladu s členom 38(2);
(c) predloženi pooblaščenemu zdravniku ali pooblaščenim zdravstvenim službam medicine dela, da bi le-ti lahko ocenili njihov vpliv na zdravje človeka iz člena 31.
2. Države članice določijo način za prenos rezultatov osebne dozimetrije.
3. V primeru nezgodne izpostavljenosti ali izpostavljenosti v primeru izrednega radiološkega dogodka se rezultati osebne dozimetrije predložijo brez odlašanja.
POGLAVJE III
ZDRAVSTVENI NADZOR IZPOSTAVLJENIH DELAVCEV
Člen 30
Zdravstveni nadzor izpostavljenih delavcev temelji na načelih, ki splošno veljajo za medicino dela.
Oddelek 1
Zdravstveni nadzor delavcev kategorije A
Člen 31
Zdravstveni nadzor
1. Ne glede na polno odgovornost podjetja so za zdravstveni nadzor delavcev kategorije A odgovorni pooblaščeni zdravniki ali pooblaščene zdravstvene službe medicine dela.
Ta zdravstveni nadzor mora upoštevati ugotovljeno oceno zdravstvenega stanja delavcev pod nadzorom glede njihove zmožnosti za naloge, ki so jim dodeljene. V ta namen morajo imeti pooblaščeni zdravnik ali pooblaščene zdravstvene službe medicine dela dostop do kakršnih koli ustreznih podatkov, ki jih potrebujejo, vključno z razmerami v njihovih delovnih prostorih.
2. Zdravstveni nadzor vključuje:
(a) zdravniški pregled pred zaposlitvijo ali razvrstitvijo med delavce kategorije A.
Namen tega podrobnega pregleda je določitev delavčeve sposobnosti za delovno mesto delavca kategorije A;
(b) redne zdravniške preglede.
Zdravstveno stanje vsakega delavca kategorije A se pregleduje najmanj enkrat letno, da se preveri njihova sposobnost za opravljanje svojega dela. Narava teh pregledov, ki jih lahko opravljajo tolikokrat, kot pooblaščeni zdravnik meni, da je potrebno, je odvisna od vrste dela in zdravstvenega stanja posameznega delavca.
3. Pooblaščeni zdravnik ali pooblaščene zdravstvene službe medicine dela lahko naznačijo potrebo po zdravstvenem nadzoru po prenehanju dela, za toliko časa kot menijo, da je potrebno za varovanje zdravja določene osebe.
Člen 32
Zdravstvena klasifikacija
Glede na delavčevo zmožnost za delo delavca kategorije A se določi naslednja zdravstvena klasifikacija:
(a) zmožen;
(b) zmožen, pod določenimi pogoji;
(c) nezmožen.
Člen 33
Nobenega delavca se ne sme zaposliti ali razvrstiti za kakršenkoli čas na določeno delovno mesto kot delavca kategorije A, če je po zdravstvenih ugotovitvah nezmožen za to delovno mesto.
Člen 34
Zdravstvene kartoteke
1. Zdravstveno kartoteko se odpre za vsakega delavca kategorije A in se jo sproti dopolnjuje, dokler ostaja delavec te kategorije. Potem se jo hrani dokler posameznik ne dopolni 75 let, nikakor pa ne manj kot 30 let po prenehanju dela, ki je vključevalo izpostavljenost ionizirajočemu sevanju.
2. Zdravstvena kartoteka vključuje informacije o naravi zaposlitve, rezultatih zdravniških pregledov pred zaposlitvijo ali razporeditvijo med delavce kategorije A, rednih zdravstvenih pregledih in zapis doz, ki jih zahteva člen 28.
Oddelek 2
Posebni nadzor izpostavljenih delavcev
Člen 35
1. Posebni zdravstveni nadzor se zagotovi v vsakem primeru, ko je bila presežena ena od mej doz iz člena 9.
2. Nadaljnji pogoji izpostavljenosti so predmet soglasja pooblaščenega zdravnika ali pooblaščenih zdravstvenih služb medicine dela.
Člen 36
Poleg zdravstvenega nadzora izpostavljenih delavcev, ki ga zagotavljata člena 30 in 31, se mora urediti vse potrebno za vsako nadaljno aktivnost v zvezi z zdravstvenim varstvom izpostavljenega posameznika, za katero pooblaščeni zdravnik ali pooblaščene zdravstvene službe medicine dela menijo, da je potrebna, kot na primer nadaljnji pregledi, ukrepi za dekontaminacijo ali sanacijski ukrepi.
Oddelek 3
Pritožbe
Člen 37
Vsaka država članica mora določiti postopek za pritožbe zoper ugotovitve in sklepe, sprejete v skladu s členi 32, 33 in 35.
POGLAVJE IV
NALOGE DRŽAV ČLANIC V ZVEZI Z VARSTVOM IZPOSTAVLJENIH DELAVCEV
Člen 38
1. Vsaka država članica vzpostavi sistem ali več sistemov inšpekcije za uveljavitev določil uvedenih v skladu s to direktivo in vpelje nadzor in intervencijske ukrepe kjerkoli je to potrebno.
2. Vsaka država članica zahteva, da imajo delavci na svojo zahtevo dostop do rezultatov podatkov osebne dozimetrije, vključno z rezultati meritev, ki so morda bili uporabljeni za oceno doz, ali ocene njihovih doz narejenih na osnovi meritev na delovnih mestih.
3. Vsaka država članica uredi vse potrebno za priznavanje usposobljenosti:
- pooblaščenih zdravnikov,
- pooblaščenih zdravstvenih služb medicine dela,
- pooblaščenih služb za dozimetrijo,
- strokovnih izvedencev.
V ta namen vsaka država članica zagotovi usposabljanje takšnih specialistov.
4. Vsaka država članica zahteva, da imajo odgovorne službe na razpolago sredstva, potrebna za ustrezno varstvo pred sevanjem. Specializirana služba za varstvo pred sevanjem je obvezna za objekte, za katere pristojni upravni organi menijo, da je to potrebno. V primeru notranjih enot je taka specializirana služba ločena od proizvodnih in delovnih enot, in je pooblaščena za opravljanje nalog varstva pred sevanjem in dajanje specifičnih nasvetov. Tako službo si lahko deli več objektov.
5. Vsaka država članica mora olajšati izmenjavo vseh ustreznih podatkov o prejetih dozah za delavce, med pristojnimi organi ali pooblaščenimi zdravniki, ali pooblaščenimi zdravstvenimi službami medicine dela, ali strokovnimi izvedenci, ali pooblaščenimi službami za dozimetrijo znotraj Evropske skupnosti, za opravljanja zdravniških pregledov pred zaposlitvijo ali razvrstitvijo med delavce kategorije A v skladu s členom 31 in nadziranje nadaljnje izpostavljenosti delavcev.
POGLAVJE V
OPERATIVNA ZAŠČITA PRAKTIKANTOV IN ŠTUDENTOV
Člen 39
1. Pogoji izpostavljenosti in operativna zaščita praktikanotv in študentov, starih 18 let in več, na katere se nanaša člen 18(1), so enaki tistim, ki veljajo za izpostavljene delavce kategorije A ali B.
2. Pogoji izpostavljenosti in operativna zaščita praktikantov in študentov, starih med 16 in 18 let, na katere se nanaša člen 11(2), so enaki tistim, ki veljajo za izpostavljene delavce kategorije B.
NASLOV VII
ZNATNO POVEČANJE IZPOSTAVLJENOSTI ZARADI NARAVNIH VIROV SEVANJA
Člen 40
Uporaba
1. Ta del se nanaša na delovne aktivnosti, ki niso zajete v členu 2(1), pri katerih prisotnost naravnih virov sevanja vodi do znatnega povečanja izpostavljenosti delavcev ali posameznikov iz prebivalstva, ki ni zanemarljivo s stališča varstva pred sevanjem.
2. Vsaka država članica zagotovi identifikacijo takih delovnih aktivnosti, s pomočjo pregledov ali z drugimi ustreznimi sredstvi. Te vključujejo zlasti:
(a) delovne aktivnosti pri katerih so delavci oziroma posamezniki iz prebivalstva, izpostavljeni toronovim ali radonovim potomcem ali gama sevanju ali kakršnikoli drugi izpostavljenosti na delovnih mestih kot na primer v toplicah, jamah, rudnikih, na delovnih mestih pod zemljo in na določenih območjih nad zemeljsko površino;
(b) delovne aktivnosti, ki obsegajo delo oziroma skladiščenje materialov, katere se običajno ne obravnava kot radioaktivne, toda vsebujejo naravno prisotne radionuklide, ki povzročajo znatno povečanje izpostavljenosti delavcev oziroma posameznikov iz prebivalstva;
(c) delovne aktivnosti, ki vodijo do pridobivanja ostankov, katere se običajno ne obravnava kot radioaktivne, toda vsebujejo naravno prisotne radionuklide, ki povzročajo znatno povečanje izpostavljenosti posameznikov iz prebivalstva oziroma delavcev;
(d) letalski prevozi.
3. Člena 41 in 42 se uporabi v takšnem obsegu kot so ga države članice določile za izpostavljenost naravnim virom sevanja zaradi delovnih aktivnosti identificiranih v skladu z odstavkom 2 tega člena in so podvržene nadzoru.
Člen 41
Varstvo pred izpostavljenostjo zemeljskim naravnim virom sevanja
Države članice za vsako delovno aktivnost, pri kateri ugotovijo, da je to potrebno, zahtevajo postavitev ustreznega načina nadzora izpostavljenosti in po potrebi:
(a) izvajanje sanacijskih ukrepov za zmanjšanje izpostavljenosti v skladu z naslovom IX v celoti ali delno;
(b) uporabo ukrepov za varstvo pred sevanjem v skladu z naslovi III, IV, V, VI in VIII v celoti ali delno.
Člen 42
Varstvo letalske posadke
Vsaka država članica poskrbi, da podjetja, ki opravljajo letalski prevoz, upoštevajo izpostavljenost letalske posadke kozmičnemu sevanju, za katero je verjetno, da bo izpostavljena sevanju nad 1 mSv na leto. Letalski prevoznik mora ustrezno ukrepati, zlasti pa:
- oceniti izpostavljenost takih posadk,
- upoštevati ocenjeno izpostavljenost pri organiziranju delovnih razporedov, tako da čim bolj zmanjša doze močno izpostavljenih posadk,
- obvestiti delavce o tveganjih za zdravje, ki jih vključuje njihovo delo,
- uporabiti člen 10 za žensko posadko.
NASLOV VIII
IZVAJANJE VARSTVA PRED SEVANJEM ZA PREBIVALSTVO V NORMALNIH RAZMERAH
Člen 43
Temeljna načela
Vsaka država članica ustvari potrebne pogoje za zagotovitev najboljšega možnega varstva prebivalstva, ki je osnovano na načelih iz člena 6 in uporabo osnovnih načel, ki vodijo operativno zaščito prebivalstva.
Člen 44
Pogoji za izdajo dovoljenj za dejavnosti, ki vključujejo tveganja za prebivalstvo zaradi ionizirajočega sevanja
Operativna zaščita prebivalstva pred sevanji zaradi dejavnosti, za katere je potrebno pridobiti predhodno dovoljenje, pomeni v normalnih razmerah vse ukrepe in meritve za odkrivanje in odstranjevanje dejavnikov, ki lahko v času kakršnega koli delovanja, ki vključuje izpostavljenost ionizirajočemu sevanju, predstavlja tveganje za izpostavljenost prebivalstva, ki ni zanemarljivo s stališča varstva pred sevanji. Takšno varstvo vključuje naslednje naloge:
(a) pregled in odobritev izbora lokacije in načrtov za objekte, ki vključujejo tveganje za izpostavljenost sevanju, s stališča varstva pred sevanji;
(b) odobritev obratovanja takih novih objektov je odvisna od zagotovitve ustreznega varstva pred kakršno koli izpostavljenostjo ali radioaktivno kontaminacijo, ki se lahko razširi tudi izven območja samega objekta, upoštevajoč pri tem vse ustrezne demografske, meteorološke, geološke, hidrološke in ekološke pogoje;
(c) pregled in odobritev načrtov za izpuščanje radioaktivnih snovi iz objekta.
Te naloge se opravljajo skladno s predpisi, ki jih določijo pristojni upravni organi na podlagi velikosti tveganja za izpostavljenost prebivalstva.
Člen 45
Ocene doz za prebivalstvo
Pristojni organi:
(a) zagotovijo, da so ocene doz zaradi dejavnosti iz člena 44 čim bolj realne za prebivalstvo kot celoto in za referenčne skupine prebivalstva, kjer je to mogoče;
(b) določijo pogostost izdelave takšnih ocen in sprejmejo vse potrebne ukrepe za določitev referenčnih skupin prebivalstva, upoštevajoč pri tem dejanske poti prenosa radioaktivnih snovi;
(c) zagotovijo, ob upoštevanju radiološkega tveganja, da ocene doz za prebivalstvo vključujejo:
- oceno doz zaradi zunanjega sevanja, in kjer je to primerno, oznako kakovosti tega sevanja,
- oceno vnosa radionuklidov, z oznako vrste radionuklidov, in kjer je potrebno, njihovih fizikalnih in kemijskih lastnosti, in navesti aktivnost in koncentracije teh radionuklidov,
- ocene doz za referenčne skupine prebivalstva, za katere je verjetno, da jih bodo le-te prejele in določitev značilnosti teh skupin.
(d) zahtevajo zbiranje podatkov in shranjevanje dokumentacije glede meritev zunanje izpostavljenosti, ocen vnosa radionuklidov in radioaktivne kontaminacije, kakor tudi rezultatov ocen doz, ki so jih prejele referenčne skupine prebivalstva in prebivalstvo kot celota.
Člen 46
Inšpekcija
V zvezi z zdravstvenim varstvom prebivalstva vsaka država članica vzpostavi sistem inšpekcije za zagotovitev uveljavljanja določil, uvedenih v skladu s to direktivo in uvedbo nadzora na področju varstva pred sevanjem.
Člen 47
Odgovornosti delodajalcev
1. Vsaka država članica zahteva od delodajalca, odgovornega za dejavnosti navedene v členu 2, da jih opravlja v skladu z načeli zdravstvenega varstva na področju varstva pred sevanji. Znotraj svojih objektov mora opravljati predvsem naslednje naloge:
(a) doseganje in vzdrževanje optimalne ravni varstva okolja in prebivalstva;
(b) preverjanje učinkovitosti tehničnih sredstev za varstvo okolja in prebivalstva;
(c) prične z obratovanjem, potem ko je zagotovil delovanje ustrezne opreme in postopke za merjenje radioaktivne kontaminacije okolja oziroma ocenjevanje izpostavljenosti prebivalstva in vplivov na okolje;
(d) zagotovi redno umerjanje merilnih instrumentov in redno pregledovanje njihove uporabnosti in pravilne uporabe.
2. Te naloge opravljajo strokovni izvedenci ali po potrebi specializirane službe za varstvo pred sevanji iz člena 38(4).
NASLOV IX
INTERVENCIJE
Člen 48
Uporaba
1. Ta naslov se uporablja za intervencije v primerih izrednih radioloških dogodkov ali v primerih trajne izpostavljenosti, ki so posledica dolgotrajnih učinkov izrednega radiološkega dogodka ali iz pretekle ali stare dejavnosti ali delovne aktivnosti.
2. Izvajanje in obseg kakršne koli intervencije se pretehta v skladu z naslednjimi načeli:
- intervencija je upravičena samo, če je zmanjšanje škode zaradi sevanja zadostno, v primerjavi s škodo in stroški, vključno s socialno škodo intervencije,
- obliko, stopnjo in trajanje intervencije se optimizira, tako da se kar najbolj poveča korist za zdravje in hkrati zmanjša škoda, povezana z intervencijo,
- meje doz iz členov 9 in 13, ne veljajo za intervencijo; ne glede na to pa intervencijski nivoji določeni pri izvajanju člena 50(2) označujejo stanje v katerem je izvajanje intervencije primerno; nadalje, v primerih dolgotrajne izpostavljenosti iz člena 53 bi morale ustrezati za interventne delavce meje doz, določene v členu 9.
Oddelek 1
Intervencija v primeru izrednega radiološkega dogodka
Člen 49
Potencialne izpostavljenosti
Države članice, kjer je to primerno, zahtevajo:
- da se oceni verjetnost izrednega radiološkega dogodka zaradi dejavnosti, ki je predmetsistema prijavljanja ali dovoljenj določenih v naslovu III,
- da se oceni prostorsko in časovno porazdelitev radioaktivnih snovi v primeru možnega izrednega radiološkega dogodka,
- da se oceni ustrezne potencialne izpostavljenosti.
Člen 50
Priprave na intervencijo
1. Vsaka država članica zagotovi upoštevanje dejstva, da lahko pride do izrednega radiološkega dogodka v povezavi z dejavnostmi, ki potekajo na njenem ozemlju ali izven njega, in jo prizadene.
2. Vsaka država članica zagotovi izdelavo ustreznih načrtov ukrepov za primer izrednega radiološkega dogodka, ki upoštevajo splošna načela varstva pred sevanjem za intervencijo iz člena 48(2) in ustrezne intervencijske nivoje katere določijo pristojni organi. Ti načrti morajo biti napisani na nacionalni in lokalni ravni, kakor tudi za same objekte zaradi pripravljenosti na različne tipe izrednih radioloških dogodkov. Načrti morajo biti testirani v primernem obsegu v rednih časovnih presledkih.
3. Vsaka država članica zagotovi vse potrebno za ustanovitev in ustrezno usposabljanje posebnih skupin za tehnično, medicinsko in zdravstveno interveniranje.
4. Vsaka država članica si prizadeva za sodelovanje z drugimi državami članicami ali nečlanicami glede možnih izrednih radioloških dogodkov v objektih na svojem lastnem ozemlju, ki lahko prizadenejo druge države članice ali ne-članice, da bi se olajšalo organiziranje varstva pred sevanji v teh državah.
Člen 51
Izvajanje intervencije
1. Vsaka država članica pripravi vse potrebno za takojšnje obveščanje pristojnih upravnih organov s strani delodajalcev, odgovornih za dejavnosti, ki lahko povzročijo kakršenkoli radiološki izredni dogodek na svojem ozemlju, in zahteva vse ustrezne ukrepe za ublažitev posledic.
2. Vsaka država članica zagotovi, da v primeru izrednega radiološkega dogodka na svojem ozemlju, delodajalec, ki je odgovoren za dejavnosti naredi začetno začasno oceno okoliščin in posledic, in pomaga pri intervenciji.
3. Vsaka država članica zagotovi vse potrebno, če razmere to zahtevajo, za intervencijo v zvezi z:
- virom, za zmanjšanje ali ustavitev neposrednega sevanja in sproščanje radionuklidov,
- okoljem, za zmanjšanje prenosa radioaktivnih snovi na posameznike,
- posamezniki, za zmanjšanje izpostavljenosti in organiziranje pomoči žrtvam.
4. V primeru izrednega radiološkega dogodka na ali zunaj svojega ozemlja vsaka država članica zahteva:
(a) organiziranje ustrezne intervencije, upoštevajoč pri tem realne značilnosti izrednega dogodka;
(b) oceno in beleženje posledic izrednega radiološkega dogodka in učinkovitosti intervencije.
5. Vsaka država članica v primeru izrednega radiološkega dogodka, do katerega pride v objektu na njenem ozemlju ali za katerega je verjetno, da ima radiološke posledice na njenem ozemlju vzpostavi zvezo, da bi sodelovala s katero koli drugo državo članico ali ne-članico, ki utegne biti prizadeta.
Člen 52
Poklicna izpostavljenost v primeru izrednega dogodka
1. Vsaka država članica zagotovi vse potrebno za razmere, kjer lahko delavci ali interventno osebje, ki sodelujejo pri različnih vrstah intervencij prejmejo doze, ki presegajo meje doz za izpostavljene delavce. Zato vsaka država članica določi ravni izpostavljenosti, upoštevajoč pri tem tehnične zahteve in tveganja za zdravje. Ti nivoji so delovna vodila. Izpostavljenost nad temi posebnimi nivoji je lahko dovoljena le izjemoma, če gre za reševanje življenja ljudi, in za prostovoljce, ki so seznanjeni s tveganji povezanimi z njihovo intervencijo.
2. Vsaka država članica zahteva radiološki in zdravstveni nadzor posebnih intervencijskih skupin.
Oddelek 2
Intervencija v primerih trajne izpostavljenosti
Člen 53
Kjer države članice identificirajo razmere, ki vodijo v trajno izpostavljenost kot posledico kasnih učinkov izrednega radiološkega dogodka ali pretekle dejavnosti, če je potrebno in v obsegu, ki ustreza obstoječemu tveganju za izpostavljenost, zagotovijo da:
(a) se prizadeto območje označi;
(b) se uredi spremljanje izpostavljenosti sevanju;
(c) se izvedejo ustrezne intervencije, glede na dejansko stanje;
(d) se uredi dostop do zemljišča ali zgradb, ki ležijo na označenem območju ali njihovo uporabo.
NASLOV X
KONČNE DOLOČBE
Člen 54
1. Ta direktiva določa temeljne varnostne standarde za varstvo zdravja delavcev in prebivalstva pred nevarnostmi ionizirajočega sevanja, z namenom, da bi jih države članice uporabljale enotno. Če država članica namerava sprejeti meje doz, ki so strožje od teh, ki so navedene v tej direktivi, o tem obvesti Komisijo in države članice.
Člen 55
Izvajanje
1. Države članice sprejmejo zakone in druge predpise, potrebne za uskladitev s to direktivo, najpozneje do 13. maja 2000. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 56
Razveljavitve
Direktive z dne 2. februarja 1959, Direktiva z dne 5. marca 1962 ter Direktive 66/45/Euratom, 76/579/Euratom, 79/343/Euratom, 80/836/Euratom in 84/467/Euratom se s 13. majem 2000 razveljavijo.
Člen 57
Ta direktiva je naslovljena na države članice.
V Bruslju, 13. maja 1996

Labels: 0
16
9
14